S-743/2014

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. september 2014, á hendur S-kk-þgf H-kk-þgf, kt. 240873-3119, Ferjuvaði 7, Reykjavík, fyrir eftirtalin umferðar- og fíkniefnalagabrot, með því að hafa:

Föstudaginn 24. janúar 2014 ekið bifreiðinni NN-551 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 70 ng/ml og tetrahýdrókannabínól 6,2 ng/ml) utan vegar við Hestvað í Reykjavík, til móts við hús nr. 5, þar sem lögregla hafði afskipti af ákærða.

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

Föstudaginn 7. mars 2014 ekið bifreiðinni BZ-P24 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist anfetamín 210 ng/ml og tetrahýdrókannabínól 5,3 ng/ml) vestur Vesturhlíð í Reykjavík, við Brúarskóla, þar sem lögregla stöðvaði aksturinn og fyrir að hafa á sama tíma haft í vörslum sínum 1,60 g af marijúana, sem lögreglumenn fundu við leit í bifreiðinni.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Fimmtudaginn 20. mars 2014 ekið bifreiðinni BZ-P24 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,0 ng/ml) um Bæjarháls í Reykjavík, við Bitruháls, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Miðvikudaginn 2. apríl 2014 ekið bifreiðinni UJ-359 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 50 ng/ml og tetrahýdrókannabínól 12 ng/ml) á bifreiðastæði við bensínafgreiðslustöð Olís við Norðlingaholt í Reykjavík, þar sem lögregla hafði afskipti af ákærða og að hafa á sama tíma haft í vörslum sínum 119, 07 g af maríhúana, 0,20 g af amfetamíni og 1,05 g af tóbaksblönduðu kannabisefni, sem lögreglumenn fundu við leit á ákærða og í bifreiðinni UJ-359.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Sunnudaginn 13. apríl 2014 ekið bifreiðinni NN-551 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 130 ng/ml og tetrahýdrókannabínól 6,2 ng/ml) um Kringlumýrarbraut í Reykjavík, til móts við Suðurver, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 120,67 g af maríjúana, 0,20 g af amfetamíni og 1,05 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1973. Samkvæmt sakavottorði eru brot hans gegn 1. mgr., sbr. 2. mgr. 45. gr. a umferðarlaga samkvæmt 2. til 5. ákærulið ítrekuð öðru sinni. Refsing samkvæmt 1. ákærulið verður ákveðin sem hegningarauki, sbr. 78. gr. almennra hegningarlaga. Með brotum sínum nú hefur ákærði rofið skilorð refsidóms frá 30. október 2013, er honum var dæmd þriggja mánaða fangelsisrefsing skilorðsbundið í tvö ár fyrir brot gegn umferðar- og fíkniefnalögum. Verður skilorðsdómurinn dæmdur upp og refsing ákveðin í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í sex mánuði.

Ákærði er sviptur ökurétti ævilangt frá uppkvaðningu dómsins að telja.

Upptæk eru dæmd 120,67 g af marijúana, 0,20 g af amfetamíni og 1,05 g af tóbaksblönduðu kannabisefni, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, S-kk-ef S-kk-ef hdl., vegna vinnu á rannsóknarstigi málsins og við meðferð þess fyrir dómi, 80.000 krónur að meðtöldum virðisaukaskatti. Ákærði greiði 661.788 krónur í annan sakarkostnað.

D ó m s o r ð :

Ákærði, S-kk-nf H-kk-nf, sæti fangelsi í sex mánuði.

Ákærði er sviptur ökurétti ævilangt frá uppkvaðningu dómsins að telja.

Upptæk eru dæmd á 120,67 g af maríjúana, 0,20 g af amfetamíni og 1,05 g af tóbaksblönduðu kannabisefni,

Ákærði greiði málsvarnarþóknun skipaðs verjanda síns, S-kk-ef S-kk-ef hdl., 80.000 krónur, og 661.788 krónur í annan sakarkostnað.

R-kvk-nf H-kvk-nf